Data was extracted from:https://www.infomed.co.il/drugs/isotretinoin-roaccutane-curatane/

המומחים של
Info
med
מסבירים:
איזוטרטינואין הוא חומר פעיל שנמצא בתרופות רואקוטן, ששיווקה הופסק בארץ מסיבות מסחריות, וקיורטן. איזוטרטינואין דומה מבחינה כימית לו
ויטמין
A
ומשמש לטיפול בפצעי בגרות
(
אקנה
)
קשים, שלא הגיבו לטיפולים אחרים
.
איזוטרטינואין ( קיורטן) מפחית ייצור שמנים טבעיים בעור (חלב) ו
קרטין
,
חלבון הנוצר בשכבות החיצוניות של העור
.
בשבועות הראשונים של הטיפול באקנה (פצעי בגרות) העור עלול להיות יבש, קשקשי ומגרד. מצב זה משתפר עם המשך הטיפול. ברוב מקרים של פצעי בגרות יחול שיפור כבר לאחר סדרת טיפול אחת, שנמשכת בין 4 ל-6 חודשים. אם דרוש טיפול נוסף באיזוטרטינואין ( קיורטן), מומלץ להמתין שמונה שבועות לפחות.
חשוב לשים לב:
איזוטרטינואין ( קיורטן) עלול לגרום למומים מולדים קשים. לכן, נערות ונשים המשתמשות בתרופה זו חייבות להימנע מהריון במשך הטיפול וחודש לאחר סיומו
.
איזוטרטינואין ( קיורטן) גורם לרגישות לשמש, לכן חובה למרוח קרם הגנה
(
לפחות
SPF15)
או ללבוש בגדים ארוכים וכובע לפני כל חשיפה לשמש, אפילו הקצרה ביותר
.
חשוב מאוד לעדכן את הקרובים בנטילת תרופה זו. ייתכן שהם יבחינו בשינויים במצב הרוח ובהתנהגות, ויעזרו בזיהוי מהיר של בעיה, וצורך בדווח לרופא
.
בשימוש בקפסולות, אין לתרום דם במהלך הטיפול וחודש לאחר הפסקתו
.
בנוסף לעלון, לתכשיר קיורטן קיימת חוברת מידע למטופל, המכילה מידע בטיחותי חשוב. יש לעיין גם בה לפני תחילת השימוש בתכשיר, ולשמור אותה לעיון נוסף במידת הצורך
.
אין להשתמש באיזוטרטינואין (קיורטן) במקרים הבאים:
רגישות לחומר הפעיל עצמו או למרכיבים האחרים של התרופה
.
הריון או תכנון הריון
.
הנקה
.
מחלת כבד
.
רמות גבוהות מאוד של שומנים בדם (כולסטרול או טריגליצרידים) או של ויטמין
A.
נטילת תרופות אנטיביוטיות מקבוצת הטטראציקלינים
.
איזוטרטינואין ( קיורטן) לא נועד לטיפול בילדים מתחת לגיל 12 או בילדים מעל גיל 12 לפני הבגרות המינית
.
צילום: shutterstock
מידע על התרופה
אופן נטילת התרופה
קפסולות ג'לטין רכות, לבליעה. על קיבה מלאה.
תדירות וזמן נטילה
בליעה: 1-2 פעמים ביום, עם או אחרי אוכל.
טווח המינון
מינון התחלתי 0.5 מ"ג לק"ג משקל גוף ליום. מינון תחזוקתי 0.5-1 מ"ג לק"ג משקל גוף
.
הרופא יכול לעלות או להוריד את המינון בהתאם לתגובה לטיפול ולתופעות הלוואי
.
תחילת ההשפעה
2-8 שבועות. במקרים מסויימים עלולה לחול הרעה בפצעי הבגרות בשבועות הראשונים לטיפול.
משך ההשפעה
2-8 שבועות. במקרים מסויימים עלולה לחול הרעה בפצעי הבגרות בשבועות הראשונים לטיפול.
מנה שנשכחה
יש לקחת מייד כשנזכרים. אם צריך לקחת את המנה בקרוב, קח מנה אחת עכשיו ודלג על המנה הבאה. אין לקחת שתי מנות איזוטרטינואין ( קיורטן) בו זמנית.
הפסקת התרופה
ניתן להפסיק את התרופה בביטחון כאשר לא זקוקים לה יותר, אך להשגת תועלת מירבית מומלץ להשלים את הטיפול באיזוטרטינואין ( קיורטן) במלואו לפי הוראות הרופא.
מינון עודף
סביר להניח שמנה עודפת מקרית של איזוטרטינואין ( קיורטן) לא תגרום בעיות מיוחדות. מנה עודפת גדולה עלולה לגרום כאבי ראש, הקאה, כאב בטן, סומק בפנים, סחרחורת וחוסר תיאום בתנועות. יש לפנות לרופא
.
בצירוף אריזת התרופה.
אחסון
לשמור במיכל סגור במקום קריר ויבש, הרחק מהישג ידם של ילדים. להגן מפני אור.
אזהרות
תזונה
יש ליטול איזוטרטינואין ( קיורטן) עם ארוחה.
אלכוהול
מומלץ להימנע משתיית אלכוהול בזמן נטילת תרופה זו. או לפחות להקטין את השימוש בו במהלך הטיפול.
נהיגה
ייתכנו הפרעות בראייה בלילה- תופעה העלולה להתרחש באופן פתאומי. ישנם גם דיווחים נדירים מאוד על נמנום וסחרחורות במהלך הטיפול. במקרים אלו אין לנהוג.
הריון
לא ניתן. איזוטרטינואין ( קיורטן) עלול לגרום למומים בעובר המתפתח
.
נשים ונערות בגיל הפוריות חייבות להסכים להשתמש באמצעי יעיל למניעת היריון חודש לפני הטיפול, במהלכו ובמשך חודש אחד לפחות לאחר הפסקת הטיפול. יש לבצע בדיקת הריון לפני תחילת הטיפול באיזוטרטינואין ( קיורטן) על מנת לשלול הריון
.
הנקה
לא ניתן. התרופה עוברת לחלב אם ועלולה להשפיע לרעה על התינוק. מומלץ לא לקחת את התרופה או לא להיניק.
תינוקות וילדים
לא מומלץ בילדים מתחת לגיל 12. השימוש רק לאחר הגעה לבגרות מינית.
קשישים
מומלץ להתחיל את הטיפול במינון נמוך ולעלות בהדרגה כיוון שקיים סיכון מוגבר לתופעות לוואי.
דווח לרופא במקרה של
מחלת כבד
מחלת כליה
סוכרת
הרכבת עדשות מגע
רמת שומנים גבוהה בדם
נטילת תרופות אחרות
הריון
שתיה מרובה של אלכוהול
מחלה פסיכיאטרית
בעיות נפשיות (כולל דיכאון, נטייה לתוקפנות, פסיכוזות או שינויים במצב הרוח)
כאב מתמיד בגב התחתון או בעכוז
סיכון ממנת יתר
בינוני
סיכון מפיתוח תלות
נמוך
תופעות לוואי
תופעות הלוואי הנפוצות ביותר של איזוטרטינואין ( קיורטן) הן
:
יובש באף, בפה ובשפתיים עד כדי קילוף ודלקת
.
יובש וקשקשים בעור, עור עדין ונוטה לאדמומית (מומלץ להשתמש בתכשירי לחות לעור ולהימנע מחומרים מגרים, אפילו כאלו המיועדים לפצעי בגרות, וטיפולים להסרת שיער). מאחר שאיזוטרטינואין ( קיורטן) גורם לרגישות לשמש יש לדאוג להגנה מתאימה לפני כל חשיפה לשמש, אפילו הקצרה ביותר
.
כאבי ראש; כאבי גב, שרירים, מפרקים, במיוחד אצל מטופלים צעירים - ילדים ובני נוער ( יש להפחית פעילות גופנית מאומצת כדי למנוע בעיות בעצמות ובשרירים)
.
דלקת בעיניים ובאיזור העפעפיים, יובש וגירוי בעיניים (יתכן שיהיה צורך בהפסקת שימוש בעדשות מגע והרכבת משקפיים)
.
דווחו מקרים של יובש בעיניים שלא חלפו לאחר הפסקת הטיפול.
תופעות לוואי נוספות של איזוטרטינואין ( קיורטן)
:
רמות גבוהות של אנזימי כבד בבדיקות דם, פציעות, דימומים או התפתחות קרישי דם בקלות רבה יותר; אנמיה, עלייה בסיכוי ללקות בזיהומים, עליה ברמות השומנים בדם
.
שכיחות גם תופעות של עלייה ברמות כולסטרול בדם, הופעת דם או חלבון בשתן, יובש בחלק הפנימי של האף וכיסויו בקרום, תופעה הגורמת לדימום קל מן האף, כאבים או דלקות בגרון ובאף, תגובות אלרגיות כגון פריחה וגרד.
נשירת שיער- נדיר (בדרך כלל, הפיך), החמרה באקנה בשבועות הראשונים של הטיפול (משתפרת עם התקדמות הטיפול), בעיות עור שונות, הזעת יתר או גרד, רגישות מוגברת לאור, זיהומים חיידקיים בבסיס הציפורניים, שינויים בציפורניים, התכווצויות, נמנום, סחרחורות, יובש בגרון, קוצר נשימה וצפצופים, פרכוסים
,
סוכרת
,
תחושה כללית לא טובה, זיהומים חיידקיים, דלקת של כלי הדם שמלווה לעיתים בפציעות ונגעים אדומים, דלקת מפרקים, הפרעות בעצמות (לרבות עיכוב בגדילה)
צהבת
ודלקת בכבד, דלקת בלבלב, תגובה אלרגית חריפה
.
במקרים נדירים, איזוטרטינואין ( קיורטן) עלול לגרום להתפתחות בעיות נפשיות כגון
דיכאון
או הפרעות נלוות, לרבות שינויים במצב הרוח, חרדה, רגזנות, תוקפנות וקשיי ריכוז. ישנם דיווחים על מספר מקרים בעולם על פגיעה עצמית, מחשבות ומעשי אובדנות
,
פסיכוזה
.
בשכיחות שאינה ידועה: נפיחות בשדיים בגברים, שיכולה להיות מלווה ברגישות, שתן בצבע כהה, בעיות בהגעה לזקפה או בשמירתה, ירידה בחשק המיני,יובש בנרתיק, דלקת עצה וכסל- סוג של כאב גב ממקור דלקתי הגורם לכאבים בעכוז ובגב תחתון, דלקת בשופכה.
תופעות לוואי המחייבות התייחסות רפואית מיידית כוללות בעיות בעור כמו פריחות קשות, בעיות נפשיות, תגובות אלרגיות, כמו קשיי נשימה, נפיחות פתאומית. חולשת שרירים. בעיות בכבד ובכליות סימנים כמו עור צהוב, קושי במתן שתן, נפיחות עפעפיים, תחושת עייפות מופרזת. בעיות במערכת העצבים- כמו שינויי ראיה, כאב ראש ממושך. בעיות במעיים ובקיבה- כמו כאבי בטן חמורים, שלשולים דמיים. בעיות עיניים- כמו טשטוש ראיה.
פרטי תגובה עם תרופות אחרות
אנטיביוטיקה מסוג טטראציקלין, דוקסיציקלין, מינוציקלין עלולה להגביר סיכון ללחץ בגולגולת שמתבטא בכאבי ראש, בחילה והקאה
.
מוצרים קוסמטיים, סבונים רפואיים ותכשירים לטיפול בפצעי בגרות (אקנה) שמייבשים את העור עלולים להחמיר את היובש והגירוי בעור, שנובע משימוש באיזוטרטינואין
.
ויטמין
A
במינון גבוה מגביר את הסיכון לתופעות לוואי מאיזוטרטינואין ( קיורטן)
.
גלולות למניעת הריון: איזוטרטינואין ( קיורטן) עלול להפחית את היעילות של תכשירים המכילים פרוגסטרון בלבד במינון נמוך. עם זאת, לא דווח על השפעת גומלין בין התרופה ובין תכשירים משולבים של אסטרוגן ופרוגסטרון
.
השפעת שימוש ממושך
שימוש ממושך באיזוטרטינואין ( קיורטן) דרך הפה עלול להוביל לעלייה ברמות שומנים בדם, הגברת הסיכון לדלקת הלבלב ומחלות לב וכלי דם.
ניטור: יש לבצע בדיקות תקופתיות של רמות שומנים בדם ושל תיפקודי הכבד
.
במידת הצורך תנוטר רמת הסוכר בדם.
יש להימנע מטיפולי לייזר או הסרת שיער בשעווה במהלך הטיפול ובמשך שישה חודשים לאחר סיום הטיפול באיזוטרטינואין מחשש לפגיעה בעור
.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא